**Javier Clemente Lázaro** (s. 12. maaliskuuta 1950 Barakaldo, Vizcaya, Espanja) on espanjalainen entinen jalkapalloilija ja nykyinen jalkapallovalmentaja.

Ura
---

Clementen peliura jäi lyhyeksi. Hän pelasi bilbaolaisessa Athleticissa 47 ottelua ja teki kuusi maalia vuosina 1968–1971. Hän joutui lopettamaan uransa vammojen vuoksi jo 21-vuotiaana nuorukaisena.

Clemente valmensi pieniä baskiseuroja 1970-luvun lopulla, kunnes 1981 hänet nimitettiin Athleticin päävalmentajaksi. Clemente kasasi Athleticista huippuryhmän, joka oli yhdistelmä veteraanipelaajia ja nuorukaisia. Clementen opein Athletic voitti Espanjan-mestaruuden 1983 ja seuraavalla kaudella tuplamestaruuden. Clementen valmennusaikana Athleticin ja Barcelonan välille kehkeytyi tulisia kamppailuja, koska silloinen Barça-valmentaja César Luis Menotti kritisoi Clementen johtamis- ja valmentamistapaa kehittymättömäksi. Kitkat seurojen välillä huipentuivat syyskuussa 1983 Camp Noulla, kun Andoni Goikoetxea taklasi takaapäin Diego Maradonan sairauslomalle. Goikoetxeasta tuli rajun fyysisen Clementen Athleticin ikoni. Athletic kukisti Barcelonan Clementen johdolla ikimuistoisessa vuoden 1984 cup-loppuottelussa, joka päättyi hulinointiin.

1986 Clemente siirtyi Espanyolin luotsiksi. Heti ensimmäisellä kaudellaan Espanyol sijoittui liigan kolmanneksi ja pääsi sitä kautta UEFA Cupiin. Kaudella 1987–1988 Clemente johdatti Espanyolin UEFA Cupin loppuotteluun, jonne matkalla joukkue kaatoi muun muassa Milanin ja Internazionalen. Loppuottelussa Espanyol voitti saksalaisen Bayer Leverkusenin kotonaan 3–0, mutta hävisi toisen osaottelun samoin lukemin. Clementen Espanyol hävisi mestaruuden lopulta rangaistuspotkuilla 3–2.

Kaudella 1989–1990 Clemente luotsasi Atlético de Madridin liigahopealle ja palasi Espanyoliin. 1992 Clemente seurasi Vicente Mieraa Espanjan maajoukkueen päävalmentajana. Clementen maajoukkueen taival alkoi ruusuisesti voittamalla Englannin 1–0. Clemente johdatti Espanjan MM-kisoihin 1994 ja 1998 ja EM-kisohin 1996. Yhdysvaltain kisoissa 1994 Espanjan eteni puolivälieriin ja Ranskassa 1998 kisat tyssäsivät jo alkulohkoon. Englannissa 1996 tie päättyi puolivälierävaiheessa tappioon isäntämaa Englannille. Clemente sai runsaasti kritiikkiä baskipelaajien suosimisesta, koska hän pudotti heidän vuokseen kisoista muun muassa Josep Guardiolan. Clemente sai potkut syyskuussa 1998 valmennettuaan Espanjaa 62 ottelussa.

Maajoukkuepestinsä jälkeen Clemente valmensi Espanjassa Real Betisiä ja Real Sociedadia sekä kaudella 2000–2001 Ranskassa Olympique de Marseillea. 2002 Clemente palasi Espanyoliin, mutta tällä kertaa menestys jäi vaatimattomammaksi. Kaudella 2005–2006 Clemente valmensi jälleen Athleticia ennen siirtymistään Serbian maajoukkueen valmentajaksi.

Clementen johdolla Serbia tavoitteli paikkaa EM-kisoihin 2008. Kohtalona oli kuitenkin jääminen rannalle kisoista, sillä karsintalohkon kolmossija ei riittänyt kisapaikkaan. Joulukuussa 2007 Serbian jalkapalloliitto ilmoitti odotetusti Clementen erottamisesta. 25. joulukuuta hänen seuraajakseen nimettiin Serbian alle 21-vuotiaiden maajoukkuevalmentajana toiminut Miroslav Đukić. Helmikuussa 2008 uutisoitiin Clementen siirtyvän Iranin maajoukkueen peräsimeen tavoitteenaan luotsata maa MM-kisoihin 2010. Lopulta kuitenkin ilmoitettiin, ettei Clemente siirrykään Iraniin. Syynä sopimuksen kariutumiseen pidetään Clementen haluttomuutta muuttaa asumaan Iraniin.

Maaliskuussa 2008 Clemente palkattiin Real Murcian valmentajaksi. Hän korvasi Lucas Alcarazin, mutta ei onnistunut kääntämään putoamistaisteluun joutuneen joukkueen kurssia ja Murcia putosi Segunda Divisióniin. Clemente piti paikkansa valmentajana putoamisesta huolimatta, mutta sai lopulta potkut joulukuussa 2008 joukkueen esiinnyttyä heikosti myös sarjatasoa alempana. Hänen tilalleen tuli Murcian reservijoukkueen valmentaja José Miguel Campos.

6. huhtikuuta 2010 Clemente nimettiin Espanjan Primera Divisiónissa pelanneen Real Valladolidin päävalmentajaksi loppukauden kestävällä sopimuksella. Hän korvasi tehtävässä vain hieman reilut kaksi kuukautta päävalmentajana toimineen Onésimo Sánchezin. Valladolid on vajonnut sarjan toiseksi viimeiseksi ja hänen päätavoitteenaan on nostaa joukkue pois putoamistaistelusta.

Elokuussa 2010 Clemente siirtyi Kamerunin maajoukkueen päävalmentajaksi.   Clemente ei onnistunut luotsaamaan Kamerunia Afrikan mestaruuskisoihin 2012, ja hänen asemansa päävalmentajana joutui syksyn 2011 aikana kyseenalaiseksi. Clemente itse ilmoitti 22. lokakuuta, että aikoo jatkaa tehtävässään sopimuksensa loppuun elokuuhun 2012 saakka, mikäli liitto ei virallisesti erota häntä.  Pari päivää ilmoituksen jälkeen Clemente erotettiin tehtävästään.

Helmikuun puolivälissä 2012 Clemente palasi valmentajaksi kotimaahansa, kun Primera Divisiónissa putoamiskamppailuun vajonnut Sporting Gijón palkkasi hänet päävalmentajakseen.  Clemente ei onnistunut nostamaan Sportingia pois putoamiskamppailusta, vaan seura putosi kauden päätteeksi Segundaan. Tuloksen myötä seura erotti kokeneen valmentajan kauden jälkeen. 

Lokakuussa 2013 Clementestä tuli Libyan jalkapallomaajoukkueen päävalmentaja kaksivuotisella sopimuksella.  Clemente luotsasi Libyan mestariksi African Nations Championship -turnauksessa vuonna 2014. Finaalissa joukkue kaatoi Ghanan rangaistuspotkukilpailussa. Clemente sai potkut tehtävistään lokakuussa 2016, kun Libya hävisi Kongon demokraattiselle tasavallalle.

Meriitit valmentajana
---------------------

* Espanjan-mestaruus: 1983, 1984
* Espanjan cup: 1984
* Espanjan supercup: 1984
* UEFA Cupin hopeaa: 1988
* Maailmanmestaruuskilpailut:
	+ puolivälierät 1994
	+ alkulohko 1998
* Euroopan-mestaruuskilpailut:
	+ puolivälierät 1996
* African Nations Championship: 2014

Lähteet
-------

1. ↑
2. ↑
3. ↑   (Arkistoitu – Internet Archive)
4. ↑  Javier Clemente ei Iranin, vaan Murcian valmentajaksi *Ilta-Sanomat*.  6.3.2008. Viitattu 8.3.2008. [vanhentunut linkki]
5. ↑   (Arkistoitu – Internet Archive)
6. ↑  []
7. ↑  Clemente, nuevo entrenador del Valladolid Marca. Viitattu 6.4.2010.
8. ↑  Spanish Coach Javier Clemente Signs Up To Take Cameroon Job
9. ↑  Espanjan entinen valmentaja Kamerunin peräsimeen
10. ↑  Cameroon coach Javier Clemente refuses to resign
11. ↑  Kamerun antoi potkut Clementelle *YLE Urheilu*.  25.10.2011. Helsinki:  Yleisradio. Viitattu 25.10.2011.
12. ↑  Javier Clemente übernimmt in Gijon *Kicker*.  14.2.2012. Kicker. Viitattu 14.2.2012.
13. ↑  Gijon feuert Clemente
14. ↑  Libyen: Clemente heuert an
15. ↑  African Nations Championship 2014
16. ↑  Libya sack coach Javier Clemente after defeat by DR Congo


|  |  |  |
| --- | --- | --- |
| Edeltäjä:**Xabier AzkargortaLjupko PetrovićJuande Ramos** | **RCD Espanyoln päävalmentaja**1986–19891991–19922002–12/2003 | Seuraaja:**Josep MauriJosé Manuel Díaz NovoaLuis Fernández** |

|  |  |  |
| --- | --- | --- |
| Edeltäjä:**Vicente Miera** | **Espanjan maajoukkueen päävalmentaja**1992–1998 | Seuraaja:**José Antonio Camacho** |

|  |  |  |
| --- | --- | --- |
| Edeltäjä:**Bernard Casoni** | **Olympique de Marseillen päävalmentaja**2001–2002 | Seuraaja:**Tomislav Ivić** |

|  |  |  |
| --- | --- | --- |
| Edeltäjä:**Ilija Petković** | **Serbian maajoukkueen päävalmentaja**2006–12/2007 | Seuraaja:**Miroslav Đukić** |

|  |  |  |
| --- | --- | --- |
| Edeltäjä:**Lucas Alcaraz** | **Real Murcian päävalmentaja**3/2008–12/2008 | Seuraaja:**José Miguel Campos** |

|  |  |  |
| --- | --- | --- |
| Edeltäjä:**Onésimo Sánchez** | **Real Valladolidin päävalmentaja**4/2010–6/2010 | Seuraaja:**Antonio Gómez** |

|  |  |  |
| --- | --- | --- |
| Edeltäjä:**Paul Le Guen** | **Kamerunin maajoukkueen päävalmentaja**8/2010–10/2011 | Seuraaja:**Denis Lavagne** |

|  |  |  |
| --- | --- | --- |
| Edeltäjä:**Manuel Preciado** | **Sporting Gijónin päävalmentaja**2–5/2012 | Seuraaja:**Manolo Sánchez Murias** |

|  |  |  |
| --- | --- | --- |
| Edeltäjä:**Abul-Hafeed Arbeesh** | **Libyan maajoukkueen päävalmentaja**10/2013–10/2016 | Seuraaja:**Jalal Damja** |

Espanjan joukkue – Jalkapallon MM-kilpailut 1994
1 Zubizarreta |
2 Ferrer |
3 Otero |
4 Camarasa |
5 Abelardo |
6 Hierro |
7 Goikoetxea |
8 Guerrero |
9 Guardiola |
10 Bakero |
11 Begiristain |
12 Sergi |
13 Cañizares |
14 Juanele |
15 Caminero |
16 Miñambres |
17 Voro |
18 Alkorta |
19 Salinas |
20 Nadal |
21 Luis Enrique |
22 Lopetegui |
Valmentaja Clemente

Espanjan joukkue – Jalkapallon EM-kilpailut 1996
1 Zubizarreta |
2 López |
3 Belsué |
4 Alkorta |
5 Abelardo |
6 Hierro |
7 Amavisca |
8 Guerrero |
9 Pizzi |
10 Donato |
11 Alfonso |
12 Sergi |
13 Cañizares |
14 Kiko |
15 Caminero |
16 Otero |
17 Manjarín |
18 Amor |
19 Salinas |
20 Nadal |
21 Luis Enrique |
22 Molina |
Valmentaja Clemente

Espanjan joukkue – Jalkapallo kesäolympialaisissa 1996
1 Mora |
2 Mendieta |
3 Aranzabal |
4 Navarro |
5 Santi |
6 Óscar |
7 Raúl |
8 Roberto |
9 Corino |
10 José Ignacio |
11 Idiakez |
12 Karanka |
13 Aizkorreta |
14 Morientes |
15 De la Peña |
16 Lardín |
17 Sietes |
18 Dani |
Valmentaja Clemente

Espanjan joukkue – Jalkapallon MM-kilpailut 1998
1 Zubizarreta |
2 Ferrer |
3 Aranzabal |
4 Alkorta |
5 Abelardo |
6 Hierro |
7 Morientes |
8 Guerrero |
9 Pizzi |
10 Raúl |
11 Alfonso |
12 Sergi |
13 Cañizares |
14 Campo |
15 Aguilera |
16 Celades |
17 Etxeberria |
18 Amor |
19 Kiko |
20 Nadal |
21 Luis Enrique |
22 Molina |
Valmentaja Clemente



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |